ઈસ્લામાબાદ: પાકિસ્તાનની તહરિક-એ-ઈન્સાફ પાર્ટી (પીટીઆઈ)ના ચેરમેન અને પૂર્વ ક્રિકેટર ઈમરાન ખાનની પૂર્વ પત્ની રેહમખાને પોતાના આગામી પુસ્તકના કેટલાક લીક થયેલા અંશોએ પાકિસ્તાનમાં રાજકીય ભૂકંપ સર્જ્યો છે. રેહમખાનના પુસ્તકના અંશો ઓનલાઈન લીક થવાથી પીટીઆઈના નેતાઓએ ટ્વિટર પર પોતાની ભડાશ કાઢી છે. આ નેતાઓનું કહેવું છે કે રેહમખાન આગામી ચૂંટણી પહેલાં ઈમરાનની છબી ખરાબ કરનાર એજન્ડાના ભાગરૂપ બની ગઈ છે.